gl gl gl id gl en gl gl gl gl gl pt gl es gl en gl gl gl it gl gl gl gl gl gl es gl
Brigitte Vasallo e 'A diáspora coma experiencia queer' | ALGUÉN QUE RESPIRA! Festival de Poesía para Corpo Principal
A diáspora coma experiencia queer é o título da intervención que preparou Brigitte Vasallo para o festival Alguén que respira!, que se celebra en Compostela entre o 13 e o 21 de marzo. Filla de emigrantes galegos en Barcelona, Vasallo é unha das participantes na sección de debates matutinos do festival, que se realizarán arredor dun café no ambigú do Teatro Principal, sede do respira!. A súa obra céntrase en investigar as formas de alteridade, con especial interese na dife-renza sexual e a construción nacional. Foi traducida a varios idiomas e dá clases como invitada en universidades que, como ela subliña, “non me aceptarían como alumna”.
Ademais de Vasallo, a sección contará cos testemuños de activista clave na investigación das identidades como Alberto Mira, Daniela Fernández, Paulo Filgueiras e Elizabeth Duval.
O festival, que se inicia o domingo día 13 cun recital de Alejandro Palomas, ofrecerá na súa quinta edición unha panorámica sobre a poesía e a reflexión dos corpos, as disidencias e o desexo, eixo central do programa. Serán cinco días de versos, reflexión e música –Rodrigo Cuevas é o encargado de “dar a nota” xunto a Projecto Mourente– cos que Compostela celebra o Día Mundial da Poesía.
Deixa unha resposta Cancelar a resposta
O teu enderezo electrónico non se publicará Os campos obrigatorios están marcados con *
Gardar o meu nome, correo electrónico e sitio web neste navegador para a próxima vez que faga un comentario.
Artigo anteriorAnterior Antón Reixa escribe para o Respira! o Manifesto do Día da Poesía 2022
Seguinte entradaSeguinte A previa do día 13: cando Alejandro Palomas fala de pé e a corazón aberto